ai4bharat/Pralekha huggingface dataset:
पंतप्रधान कार्यालय
काशी तमिळ संगम कार्यक्रमाबद्दल पंतप्रधानांनी व्यक्त केला उत्साह
नवी दिल्ली, 9 नोव्हेंबर 2022
पंतप्रधान नरेंद्र मोदी यांनी काशी-तमिळ संगमाबद्दल उत्साह व्यक्त केला आहे. काशी तमिळ संगम, भारताच्या उत्तर आणि दक्षिण प्रदेशातील कालातीत बंध व्यक्त करणारा हा उत्सव आहे. हा संगम म्हणजे, ‘एक भारत-श्रेष्ठ भारत’ या भावनेचा उत्सव आहे. हा उत्सव, तमिळ भाषा आणि संस्कृतीचे सौन्दर्य साजरा करणारा आहे.
केंद्रीय मंत्री डॉ. एल. मुरुगन यांचे ट्वीट शेअर करत, पंतप्रधान म्हणाले;
“काशी-तमिळ संगम कार्यक्रमाबद्दल मी स्वतः उत्साही आहे. हा उत्सव म्हणजे एक भारत श्रेष्ठ भारत’ या भावनेचा उत्सव आहे तसेच तो तमिळ भाषा आणि संस्कृतीचाही उत्सव आहे.”
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
शांतीर ऑग्रोसेना या बहुराष्ट्रीय लष्करी सरावाचा बांगलादेशात समारोप
शांतीर ऑग्रोसेना - 2021 या 10 दिवसांच्या लष्करी सरावाचा आज म्हणजेच 12 एप्रिल 2021 ला बांगलादेशमधील बंगबंधू सेना निबास  इथे समारोप झाला. 04 एप्रिल 2021ला सुरु झालेल्या या युद्धाभ्यासात अमेरिका , ब्रिटन , रशिया, तुर्की, सौदी अरेबिया, कुवेत आणि सिंगापोर या देशांच्या निरीक्षकांसह चार देशांच्या सैन्याने भाग घेतला.
शांततेत प्रभावीपणे कार्यान्वयन सुनिश्चित करण्याच्या दृष्टीने , शेजारील देशांमधील संरक्षण संबंध दृढ करणे आणि परस्पर कार्यक्षमता वाढविणे हा या युद्धाभ्यासाचा उद्देश होता. सर्व सहभागी देशांच्या सैन्याने त्यांचे विस्तृत अनुभव कथन केले आणि बळकट माहिती विनिमय मंचाद्वारे परिस्थितीनिष्ठ जागरूकता वाढविली.
लष्कर प्रमुखांच्या परिषदेच्यापूर्वी, भारतीय सैन्य, रॉयल भूटानी सैन्य, श्रीलंकेचे सैन्य आणि बांगलादेशच्या सैन्याने संयुक्तपणे, मजबूत शांतता कार्यान्वयन या संकल्पनेनुसार आयोजित केलेला लष्करी सराव आणि समारोप कार्यक्रमाने या सरावाची सांगता झाली.
लष्कर प्रमुख जनरल एम.एम. नरवणे यांनी युद्धाभ्यासाच्या समारोप टप्प्याचे अवलोकन केले. 11 एप्रिल 2021 रोजी त्यांनी “जागतिक संघर्षांचे बदलते स्वरूप: संयुक्त राष्ट्र शांतीसेनांची भूमिका” या विषयावर मुख्य भाषण केले. लष्करप्रमुखांनी सहभागी देशांचे वरिष्ठ अधिकारी आणि इतर देशांतील लष्करी निरीक्षकांशीही संवाद साधला.
या लष्करी सरावादरम्यान, सैनिकांच्या चमूंनी व्यावसायिकतेच्या सर्वोच्च मानकांचे दर्शन आणि व्हॉलीबॉल, गोळीबार आणि सांस्कृतिक उपक्रमांमधील कौशल्यांचे प्रदर्शन घडविले.
संरक्षण मंत्रालय
74व्या स्वातंत्र्य दिनानिमित्त सैन्यदल, नौदल आणि भारतीय वायुसेनेच्या बँड पथकाचे सादरीकरण
नवी दिल्ली, 5 ऑगस्ट 2020
स्वातंत्र्य दिनानिमित्त सैन्य दलाकडून प्रथमच देशभरात एक ऑगस्ट पासून आपल्या बँड पथकाद्वारे सादरीकरण करण्यात येत आहे. आपला जीव धोक्यात घालून देशात कोरोना विषाणूचा प्रसार रोखण्यासाठी लढत असणार्या कोरोना योद्ध्यांविषयी देशाची कृतज्ञ भावना व्यक्त करणं हे या सादरीकरणाचे उद्दीष्ट आहे. पोरबंदर, हैदराबाद, बेंगळुरू, रायपूर, अमृतसर, गुवाहाटी, अलाहाबाद आणि कोलकाता येथे सैन्यदल, नौदल आणि पोलिसांच्या बँड पथकाने सादरीकरण केले आहे. विशाखापट्टणम, नागपूर आणि ग्वाल्हेर येथे लष्करी दल आणि पोलिस यांचे बँड पथक आज दुपारी सादरीकरण करणार आहे. 7 ऑगस्ट रोजी लष्कराचे बँड पथक श्रीनगर आणि कोलकाता येथे सादरीकरण करणार आहेत.
दिल्लीतील लाल किल्ला, राजपथ आणि इंडिया गेट येथे अनुक्रमे 8, 9 आणि 12 ऑगस्ट रोजी तिन्ही दलांचे सादरीकरण होणार आहे. सैन्य दल आणि पोलिस बँड 8 ऑगस्ट 2020 रोजी मुंबई, अहमदाबाद, सिमला आणि अल्मोडा येथे, 9 ऑगस्ट 2020 रोजी चेन्नई, नसीराबाद, एएनसी  फ्लॅग पॉईंट आणि दांडी येथे, इंफाळ, भोपाळ आणि झांसी येथे 12 ऑगस्ट रोजी सादरीकरण करतील. अंतिम सादरीकरण 13 ऑगस्ट 2020 रोजी लखनऊ, फैजाबाद, शिलॉंग, मदुराई आणि चंपारण येथे होईल.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
आरोग्य आणि कुटुंब कल्याण मंत्रालय
केंद्रीय आरोग्य मंत्री डॉ. मनसुख मांडवीय यांनी, 'एक आरोग्य: उत्तम आरोग्यासाठी एकात्मिक, सहयोगी आणि बहुक्षेत्रीय दृष्टीकोन' या संकल्पनेवरील सीआयआय भागीदारी परिषदेला केले मार्गदर्शन
भारत एक समग्र आणि एकात्मिक पर्यावरण आणि निसर्गाला अनुकूल धोरण निर्मितीच्या वातावरणासह "एक पृथ्वी, एक आरोग्य"; या दृष्टीने नेतृत्व करू शकतो, जागतिक आरोग्य आणि कल्याणासाठी, वसुधैव कुटुंबकम तत्त्वज्ञानाशी ते जोडू शकतो: केंद्रीय मंत्री डॉ. मनसुख मांडवीय
नवी दिल्ली, 15 मार्च 2023
केंद्रीय आरोग्य मंत्री डॉ. मनसुख मांडवीय यांनी, आज नवी दिल्ली इथे, 'एक आरोग्य: उत्तम आरोग्यासाठी एकात्मिक, सहयोगी आणि बहुक्षेत्रीय दृष्टीकोन' या संकल्पनेवरील भारतीय उद्योग परिसंघ  भागीदारी परिषद 2023 ला मार्गदर्शन केले. त्यावेळी ते म्हणाले, “एक पृथ्वी, एक आरोग्य” ही संकल्पना साकारण्यासाठी, भारताने सर्वसमावेशक आणि एकात्मिक पर्यावरण आणि निसर्गासाठी अनुकूल धोरण निर्मितीच्या वातावरणासह पुढाकार घेण्याची, आणि त्याला जागतिक आरोग्य आणि कल्याणासाठी वसुधैव कुटुंबकम या आपल्या तत्त्वज्ञानाशी जोडण्याची वेळ आली आहे. पंतप्रधान नरेंद्र मोदी यांच्या नेतृत्वाखाली, सार्वत्रिक स्वीकारार्हतेसह व्यावसायिकदृष्ट्या व्यवहार्य असलेले नवोन्मेशी संशोधन आणि तंत्रज्ञानाचे पाठबळ असलेल्या उपायांचे नेतृत्व करण्याची मजबूत राजकीय इच्छाशक्ती आहे.”
जागतिक महामारीने हे दाखवून दिले आहे की, एखादा देश जगातील कोणत्याही देशामधील प्रतिकूल घडामोडींपासून मुक्त नाही, आणि आपल्या कृतींमुळे आपल्या परिसंस्थेचे आरोग्य आणि कल्याण प्रभावित होते. म्हणूनच, मानव जात म्हणून, केवळ स्वतःचे संरक्षण न करता, आपल्या कृतींमुळे, ज्या वातावरणाबरोबर आपले सह-अस्तित्व आहे, त्याचेही संरक्षण सुनिश्चित करणे, ही आपली सामूहिक जबाबदारी आहे, यावर त्यांनी भर दिला.
आयुष्मान भारत योजनेसारख्या उपक्रमांच्या प्रगतीचे आणि आता सार्वजनिक डिजिटल माध्यम म्हणून प्रचलित असलेल्या को-विन व्यासपीठाच्या यशाची प्रशंसा करून, डॉ. मांडवीय म्हणाले की, आरोग्याकडे ‘सेवा’, म्हणजेच इतरांसाठी सेवा या दृष्टीकोनातून बघितले जाते.
पॅनेलच्या सदस्यांनी, जनऔषधी केंद्रांच्या माध्यमातून सर्वसामान्यांना परवडणारी औषधे उपलब्ध करून देशातील आरोग्य सेवेला चालना देण्याच्या सरकारच्या प्रयत्नांची आणि उपक्रमांची प्रशंसा केली.
पॅनेलच्या सदस्यांनी ‘एक पृथ्वी, एक आरोग्य’ या दृष्टीकोनाची प्रशंसा केली. कारण, तो रूढ प्रथा मोडणारा असून, ज्ञानाचे शहाणपण आणि उत्तरदायित्व याची सांगड घालतो. या ठिकाणी संशोधन-विकास आणि उत्पादन परिसंस्थेतील प्रत्येक भागधारक परिणामांची जबाबदारी स्वीकारतो.
सीआयआय आरोग्य सेवा परिषदेचे अध्यक्ष आणि ग्लोबल हेल्थ प्रायव्हेट लिमिटेड, इंडिया चे व्यवस्थापकीय संचालक डॉ. नरेश त्रेहान, सीआयआय चे व्यवस्थापकीय संचालक आणि जैवतंत्रज्ञानावरील राष्ट्रीय समिती पानासिया बॉयोटेक लिमिटेड चे डॉ. राजेश जैन, सीआयआय दक्षिण विभाग अध्यक्ष आणि भारत बॉयोटेकच्या सह संस्थापक आणि व्यवस्थापकीय संचालक डॉ. सुचित्रा इला या कार्यक्रमात पॅनेल सदस्य म्हणून उपस्थित होते.S.Bedekar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
पर्यावरण, वन एवं जलवायु परिवर्तन मंत्रालय
शाश्वत पद्धतीने विकास घडवून आणतानाच, 2030 पर्यंत सकल राष्ट्रीय उत्पादनाची उत्सर्जन तीव्रता 45% पर्यंत खाली आणण्याची तसेच 2070 पर्यंत नेट-झिरो उत्सर्जन ध्येयापर्यंत पोहोचण्याची उद्दिष्टे गाठण्याप्रती भारत वचनबद्ध: केंद्रीय मंत्री भूपेंद्र यादव
केंद्रीय पर्यावरण, वने आणि हवामान बदल मंत्री भूपेंद्र यादव यांनी आज बेंगळूरू येथे सुरु असलेल्या भारत उर्जा सप्ताहानिमित्त ‘अनिश्चित भविष्याचा स्वीकार करताना: जागतिक भागीदारीला नवा आकार देताना’ या विषयावर आयोजित मंत्रीस्तरीय सत्राला संबोधित केले. झिम्बाब्वेच्या उर्जा आणि विद्युत विकास उपमंत्री मॅग्ना मुदयीवा या देखील यावेळी उपस्थित होत्या.
या प्रसंगी बोलताना, केंद्रीय मंत्री भूपेंद्र यादव म्हणाले की पंतप्रधान नरेंद्र मोदी यांच्या सक्षम नेतृत्वाखाली जगात सुसंवाद आणि उर्जा सुरक्षा सुनिश्चित करण्यासाठी भारत मजबूत आणि सामूहिक निर्धार व्यक्त करण्याच्या क्षमतेसह जागतिक पातळीवरील अग्रदूत म्हणून उदयाला आला आहे. जागतिक उर्जा पुरवठा साखळ्या अत्यंत विस्कळीत असताना आणि जगभरात अत्यावश्यक घटकांच्या बाबतीत आपत्कालीन स्थिती असताना भारताने ही कामगिरी केली आहे असे ते म्हणाले. जागतिक भागीदारीला नव्याने आकार देण्यासाठी भारताने खासगी क्षेत्र,नागरी सामाजिक संस्था, स्थानिक समुदाय आणि असुरक्षित स्थितीतील जनतेसह राष्ट्रीय, उप-राष्ट्रीय आणि स्थानिक प्रशासनांच्या पातळीवर “संपूर्णतः सरकार”दृष्टीकोन स्वीकारला आहे असे ते पुढे म्हणाले.
भारत हा उर्जा संक्रमणाच्या केंद्रस्थानी असून, वेगवान नि:कार्बनीकरणासह आर्थिक आणि उर्जा मागणीतील वाढ यांची सांगड घालत आहे याची दखल घेत, केंद्रीय मंत्री यादव म्हणाले की, वर्ष 2030 पर्यंत सकल राष्ट्रीय उत्पादनाची उत्सर्जन तीव्रता 45% पर्यंत खाली आणण्याची तसेच वर्ष 2070 पर्यंत नेट झिरो उत्सर्जन ध्येयापर्यंत पोहोचण्याची उद्दिष्टे गाठण्याप्रती भारत वचनबद्ध आहे.
वर्ष 2070 पर्यंत या ध्येयापर्यंत पोहोचण्यासाठी, भारताने स्वीकारलेल्या दीर्घकालीन, कमी कार्बन विकास धोरणामध्ये इतर अनेक गोष्टींसह असे म्हटले आहे की विकासासाठी अत्यावश्यक कार्य आणि देशाची उर्जा सुरक्षा सुनिश्चित करण्याची गरज हे दोन्ही घटक विद्युत निर्मितीसाठी बिगर-जीवाश्म इंधन स्त्रोतांचा विस्तार आणि जीवाश्म इंधन स्त्रोतांचा विचारपूर्वक वापर यावर आधारित आहे असे देखील त्यांनी सांगितले. म्हणूनच, भारताचे दीर्घकालीन, कमी कार्बन विकास धोरण, हे या धोरणाच्या मार्गावरील सात महत्त्वाच्या स्थित्यंतरांवर आधारित आहे, असे ते म्हणाले.
वर्ष 2023-24 च्या केंद्रीय अर्थसंकल्पात अर्थव्यवस्थेचे हरितीकरण करण्याचा सर्वोच्च सात प्राधान्यक्रमाच्या बाबींमध्ये समावेश करण्यात आला आहे ही बाब केंद्रीय पर्यावरण मंत्र्यांनी ठळकपणे नमूद केली. ते म्हणाले की भारताने हरित इंधन, हरित उर्जा, हरित वाहतूक व्यवस्था, हरित इमारती आणि हरित साधने यांच्यासाठी अनेक उपक्रम तसेच विविध आर्थिक क्षेत्रांमध्ये उर्जेचा कार्यक्षम वापर करण्यासाठीची धोरणे सुरु केली असून अजूनही यासंदर्भातील काही कार्यक्रमांची उभारणी सरकार करत आहे. इथेनॉलचे पेट्रोलमध्ये मिश्रण, राष्ट्रीय हरित हायड्रोजन अभियान, विजेवर चालणाऱ्या वाहनांना प्रोत्साहन आणि नवीकरणीय उर्जेच्या आघाडीवर लावलेला मोठा जोर अशा काही उपक्रमांच्या माध्यमातून भारत स्वच्छ आणि हरित उर्जायुक्त भविष्याचा पाठपुरावा करत आहे.भारताच्या उर्जा संक्रमणात आणि मोठ्या प्रमाणात हरित रोजगार संधी निर्माण करण्यात या उपक्रमांची महत्त्वाची भूमिका आहे असे केंद्रीय मंत्री भूपेंद्र यादव यांनी सांगितले.
पंतप्रधान कार्यालय
#पीपल्स पद्म पुरस्कार प्राप्त दुलारी देवी जी यांनी दिलेल्या भेट वस्तूबद्दल पंतप्रधानांनी व्यक्त केली कृतज्ञता
पंतप्रधान नरेंद्र मोदी यांनी #पीपल्स पद्म पुरस्कार प्राप्त दुलारी देवी जी यांनी दिलेल्या भेट वस्तू बद्दल कृतज्ञता व्यक्त केली आहे.
एका ट्विटमध्ये मोदी म्हणाले:
"दुलारी देवी जी या ज्यांना #पीपल्स पद्म पुरस्काराने सन्मानित करण्यात आले आहे त्यांच्यापैकी एक आहेत. मूळच्या बिहारमधील मधुबनीच्या असणाऱ्या त्या एक प्रतिभावान कलाकार आहेत. समारंभानंतर पुरस्कार विजेत्यांशी अनौपचारिक संवाद साधताना त्यांनी त्यांच्या कलाकृती मला भेट दिल्या. त्यांनी दिलेली भेट नम्रपणे स्वीकारली. त्यांच्याप्रती कृतज्ञता.
राष्ट्रपती कार्यालय
राष्ट्रपती द्रौपदी मुर्मू यांनी 2023 वर्षासाठीचे पद्म पुरस्कार प्रदान केले
नवी दिल्ली, 5 एप्रिल 2023
राष्ट्रपती द्रौपदी मुर्मू यांनी आज राष्ट्रपती भवनाच्या दरबार हॉलमध्ये दुसऱ्या पद्म पुरस्कार वितरण सोहळ्यात 2023 वर्षासाठी तीन पद्मविभूषण, पाच पद्मभूषण आणि 47 पद्मश्री पुरस्कार प्रदान केले.
उपराष्ट्रपती जगदीप धनखड , पंतप्रधान नरेंद्र मोदी, लोकसभा अध्यक्ष ओम बिर्ला, केंद्रीय गृह आणि सहकार मंत्री अमित शाह, केंद्रीय मंत्री आणि मान्यवर यावेळी उपस्थित होते.
List of Awardees of the ceremony are attachedJaydevi PS/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 166
विज्ञान आणि तंत्रज्ञान मंत्रालय
अमेरिका येथे होत असलेल्या जागतिक स्वच्छ उर्जा मंचाच्या बैठकीमुळे भारताला पंतप्रधान नरेंद्र मोदी यांच्या संकल्पना जगासमोर मांडण्याची उत्तम संधी मिळणार: केंद्रीय मंत्री डॉ.जितेंद्र सिंग यांचे प्रतिपादन
नवी दिल्ली, 19 सप्टेंबर 2022
अमेरिकेत होत असलेल्या जागतिक स्वच्छ उर्जा मंचाच्या बैठकीमुळे भारताला पंतप्रधान नरेंद्र मोदी यांच्या संकल्पना जगासमोर मांडण्याची उत्तम संधी मिळेल, असे मत, केंद्रीय विज्ञान आणि तंत्रज्ञान राज्यमंत्री डॉ.जितेंद्र सिंग यांनी व्यक्त केले.
उच्च-स्तरावरील मंत्री पातळीवरील संयुक्त अधिकृत प्रतिनिधीमंडळाचे प्रमुख म्हणून 5 दिवसांच्या अमेरिका भेटीवर निघण्यापूर्वी माध्यम प्रतिनिधींशी बोलताना केंद्रीय मंत्री डॉ.जितेंद्र सिंग म्हणाले की, या बैठकीमुळे विविध देशांतील किमान 30 मंत्री, शेकडो उद्योग प्रमुख आणि व्यापार क्षेत्रातील महत्त्वाच्या व्यक्ती, वैज्ञानिक आणि शिक्षणतज्ञ यांच्यासह सर्व संबंधित भागधारक समान मंचावर एकत्र येत असल्यामुळे स्वच्छ ऊर्जेविषयक समस्या सोडविण्यासाठी भारताने पंतप्रधान मोदी यांच्या नेतृत्वाखाली घेतेलेल्या प्रमुख भूमिकेची ही पोचपावती देखील आहे.
पंतप्रधान नरेंद्र मोदी यांच्या नेतृत्वाखालील केंद्रीय मंत्रिमंडळाने संयुक्त राष्ट्रांच्या हवामान बदलाबाबतच्या आराखडा परिषदेला कळविण्यासाठीच्या भारताच्या अद्ययावत राष्ट्रीय पातळीवर निर्धारित योगदानाच्या माहितीला गेल्याच महिन्यात मंजुरी देण्यात आली, अशी माहिती जितेंद्र सिंह यांनी यावेळी दिली.
इंग्लंडमधील ग्लासगो येथे नोव्हेंबर 2021 मध्ये झालेल्या संयुक्त राष्ट्रांच्या आराखडा परिषदेच्या कॉप26 परिषदेत भारताने आपल्या हवामानविषयक कृतींच्या पाच अमृत घटकांचे  जगासमोर सादरीकरण करून हवामान बदलाबाबतचे उपक्रम अधिक तीव्र करण्याबाबतचे भारताचे मत व्यक्त केले होते.
भारताच्या 75 व्या स्वातंत्र्यदिनी, 15 ऑगस्ट 2021 रोजी, पंतप्रधान नरेंद्र मोदी यांनी राष्ट्रीय हायड्रोजन अभियानाची सुरुवात केली असे सांगून डॉ. जितेंद्र सिंग म्हणाले की सरकारला हवामानविषयक उद्दिष्ट्ये साध्य करण्यासाठी आणि भारताला हरित हायड्रोजनचे केंद्र बनविण्यासाठी मदत करणे हे या मोहिमेचे लक्ष्य आहे. या मोहिमेमुळे, वर्ष 2030 पर्यंत 5 दशलक्ष टन हरित हायड्रोजनची निर्मिती करण्याचे आणि पुनर्नवीकरणीय उर्जा क्षमतेचा तत्संबंधित विकास करण्याचे लक्ष्य साध्य करण्यास मदत होईल असा विश्वास त्यांनी व्यक्त केला.
केंद्रीय मंत्री डॉ.जितेंद्र सिंग म्हणाले की भारताला शून्य उत्सर्जनाचे लक्ष्य गाठून देण्याची जबाबदारी केंद्र सरकारमधील कोणत्याही एका मंत्रालयाच्या खांद्यावर नाही तर, पर्यावरण, वने आणि हवामान बदल मंत्रालय, नूतन आणि पुनर्नवीकरणीय उर्जा मंत्रालय तसेच अवजड उद्योग मंत्रालय इत्यादी सर्व मंत्रालये भारताच्या या दिशेने होणाऱ्या प्रयत्नांची मोठ्या प्रमाणावर प्रेरक शक्ती बनले आहेत.
जागतिक स्वच्छ उर्जा मंचाच्या सगळ्या गोलमेज बैठका तसेच समारोप सत्रात अत्यंत सखोल विचारमंथन होईल, विशेषतः देशात आणि विदेशात स्वच्छ उर्जा क्षेत्रात भारत सरकारला नुकत्याच मिळालेल्या यशाच्या पार्श्वभूमीवर या बैठकीमध्ये अधिक उत्तम माहिती मिळेल याबाबत आशावादी असल्याचे केंद्रीय मंत्री डॉ.जितेंद्र सिंग यांनी सांगितले.R.Aghor/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 122
पंतप्रधान कार्यालय
पॅरालिम्पिक्समध्ये बॅडमिंटन क्रीडा प्रकारात रौप्य पदक मिळविल्याबद्दल सुहास यथिराजचे पंतप्रधानांकडून अभिनंदन
नवी दिल्ली, 5 सप्टेंबर 2021
पंतप्रधान नरेंद्र मोदी यांनी सुहास यथिराज यांचे टोक्यो येथील पॅरालिम्पिक स्पर्धांमध्ये बॅडमिंटन क्रीडा प्रकारात रौप्य पदक मिळविल्याबद्दल अभिनंदन केले आहे.
ट्विट संदेशात पंतप्रधान म्हणाले ;
``सेवा आणि क्रीडा यांचा हा सुरेख संगम आहे! @dmgbnagar सुहास यथिराज यांनी आपल्या अभूतपूर्व क्रीडा कामगिरीमुळे आपल्या संपूर्ण देशाचे लक्ष वेधले आहे. बॅडमिंटनमध्ये रौप्य पदक मिळविल्याबद्दल त्यांचे अभिनंदन. त्यांच्या भविष्यातील प्रयत्नांसाठी उत्तमोत्तम शुभेच्छा.``
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत आतापर्यंत लसीच्या 44.61 कोटी मात्रा देण्यात आल्या.
देशात आतापर्यंत एकूण 3,06,63,147 कोरोनामुक्त
रुग्ण बरे होण्याचा सध्याचा दर 97.39%
गेल्या 24 तासात 41,678 जण कोरोनातून बरे झाले
गेल्या 24 तासात देशात 43,654 नव्या रुग्णांची नोंद
देशात उपचाराधीन रुग्णांची संख्या 3,99,436
उपचाराधीन रुग्ण, एकूण रुग्णांच्या 1.27%
साप्ताहिक पॉझीटीव्हिटी दर 5% पेक्षा कमी, सध्या हा दर 2.36%
दैनंदिन पॉझीटीव्हिटी दर 2.51%, हा दर 5% पेक्षा कमी राहिला आहे
चाचण्यांच्या क्षमतेत वाढ, एकूण 46.09 कोटी चाचण्या करण्यात आल्या
पंतप्रधान कार्यालय
जर्मन दूतावासाच्या नाटू नाटू सादरीकरणाचे पंतप्रधानांकडून कौतुक
पंतप्रधान नरेंद्र मोदी यांनी भारत आणि भूतानमधील जर्मन राजदूत डॉ. फिलिप अकरमन यांनी सामायिक केलेल्या व्हिडिओची प्रशंसा केली, ज्यामध्ये त्यांनी आणि दूतावासाच्या सदस्यांनी नाटू नाटू चे सादरीकरण करून गाण्याला मिळालेल्या ऑस्कर पुरस्काराचे यश साजरे केले. जुन्या दिल्ली इथे या गाण्याचे सादरीकरणाचा व्हिडीओ बनवला आहे.
याआधी फेब्रुवारीमध्ये भारतातील कोरियन दूतावासानेही या नाटू नाटू चे सादरीकरण करून व्हिडीओ सादर केला होता.
जर्मनीच्या राजदूताच्या ट्विटला प्रत्युत्तर देताना, पंतप्रधानांनी ट्विट केले:
मंत्रिमंडळ
प्रधानमंत्री मुद्रा योजनेंतर्गत शिशु कर्जाची त्वरित परतफेड केल्यास 2 टक्के व्याज सवलतीला 12 महिन्यांच्या कालावधीसाठी मंजुरी
कर्जाची नियमित परतफेड करण्यासाठी प्रोत्साहन
कोविड-19 मुळे छोट्या व्यवसायांसाठी निर्माण झालेल्या अडचणी दूर करण्यासाठी ही योजना मदत करेल
नवी दिल्ली, 24 जून 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज प्रधानमंत्री मुद्रा योजनेंतर्गत  सर्व शिशु कर्ज खात्यांना 12 महिन्यांच्या कालावधीसाठी 2टक्के व्याज सवलतीच्या योजनेला मंजुरी दिली.
खालील निकषांची पूर्तता करणार्या कर्जाना ही योजना उपलब्ध असेल- 31 मार्च 2020 पर्यंत थकबाकी; 31 मार्च 2020 रोजी आणि या योजनेच्या परिचालनाच्या कालावधीत भारतीय रिझर्व्ह बँकेच्या  मार्गदर्शक सूचनांनुसार अनुत्पादक मालमत्ता  श्रेणीत नाही.
एनपीए बनल्यानंतर खाते ज्या महिन्यांमध्ये पुन्हा उत्पादक मालमत्ता बनले त्या महिन्यांसह एनपीए श्रेणीत नसलेल्या महिन्यांसाठी व्याज सवलत देय असेल. जे कर्जाची नियमित परतफेड करतील अशा लोकांना ही योजना प्रोत्साहन देईल .
योजनेची अंदाजित किंमत सुमारे 1,542 कोटी रुपये असेल आणि केंद्र सरकारकडून ते पुरवले जातील.
पार्श्वभूमी
ही योजना आत्मनिर्भर भारत अभियानांतर्गत जाहीर केलेल्या एमएसएमई संबंधित एका उपाययोजनांच्या अंमलबजावणीसाठी आहे. पीएमएमवाय अंतर्गत, 50,000 रुपयांपर्यंत उत्पन्न देणार्या उपक्रमांसाठी दिले जाणारे कर्ज शिशु कर्ज म्हणून संबोधले जाते. पीएमएमवाय कर्जे अनुसूचित वाणिज्य बँका, बिगर -बँकिंग वित्तीय कंपन्या आणि सूक्ष्म वित्तीय संस्था, मुद्रा लि. मध्ये नोंदणीकृत यांसारख्या कर्जपुरवठा संस्थांकडून दिले जाते.
सध्या सुरू असलेले कोविड-19 संकट आणि परिणामी लॉकडाऊनमुळे शिशु मुद्रा कर्जाद्वारे वित्तपुरवठा केला जाणाऱ्या सूक्ष्म आणि लघु उद्योगांच्या व्यवसायात गंभीर अडथळे निर्माण झाले आहेत. छोटे व्यवसाय सामान्यत: अगदी कमी ऑपरेटिंग मार्जिनवर काम करतात आणि सध्याच्या लॉकडाऊनचा त्यांच्या रोखीच्या व्यवहारांवर तीव्र परिणाम झाला आहे आणि त्यांच्या कर्जाची परतफेड करण्याच्या क्षमतेला धोका निर्माण झाला आहे. यामुळे परतफेडीमध्ये विलंब होऊ शकेल आणि भविष्यात संस्थात्मक पत सुविधेवर त्याचा परिणाम होईल.
31 मार्च 2020 पर्यंत पीएमएमवायच्या शिशु प्रवर्गातील सुमारे 9.37 कोटी कर्ज खात्यांची 1.62 लाख कोटी रुपयांची कर्जे थकीत होती.
अंमलबजावणी धोरण
भारतीय लघु उद्योग विकास बँक  च्या माध्यमातून ही योजना राबवली जाईल आणि ती 12 महिन्यांसाठी कार्यरत राहील.
'कोविड 19' नियामक पॅकेज'अंतर्गत आरबीआयने परवानगी दिलेल्या कर्जदारांना त्यांच्या संबंधित धनको संस्थांनी कर्जफेडीसाठी स्थगिती दिली असेल तर ही योजना स्थगिती कालावधी नंतर म्हणजे 01सप्टेंबर 2020 पासून 31 ऑगस्ट 2021 पर्यंत 12 महिन्यांसाठी सुरू राहील. इतर कर्जदारांसाठी योजना 01 जून 2020 पासून सुरु होईल आणि 31 मे 2021 पर्यंत असेल.
प्रमुख प्रभाव
ही योजना अभूतपूर्व परिस्थितीला विशिष्ट प्रतिसाद म्हणून तयार केली गेली आहे आणि कर्ज घेणाऱ्यांना त्यांच्या कर्जाचा खर्च कमी करून त्यांच्यावरील आर्थिक ताण कमी करणे हे उद्दीष्ट आहे. या योजनेमुळे या क्षेत्राला आवश्यक त्या प्रमाणात दिलासा मिळेल आणि यामुळे लहान उद्योगांना निधीअभावी कर्मचार्यांना काम न देता कामकाज सुरु ठेवण्यास सक्षम केले जाईल.
छोट्या उद्योगांना संकटाच्या काळात कार्यरत ठेवण्यासाठी सहाय्य देऊन, या योजनेचा अर्थव्यवस्थेवर सकारात्मक परिणाम होईल आणि भविष्यात रोजगार निर्मितीसाठी आवश्यक पुनरुज्जीवनाला मदत मिळेल अशी अपेक्षा आहे.G.Chippalkatti/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
उपराष्ट्रपतींनी माजी राष्ट्रपती रामनाथ कोविंद यांना वाढदिवसाच्या दिल्या शुभेच्छा
उपराष्ट्रपती जगदीप धनखड यांनी आज माजी राष्ट्रपती रामनाथ कोविंद यांना वाढदिवसाच्या शुभेच्छा दिल्या.
एका एक्स पोस्टमध्ये, उपराष्ट्रपती म्हणाले;
“माजी राष्ट्रपती रामनाथ कोविंद जी यांना त्यांच्या वाढदिवसानिमित्त हार्दिक शुभेच्छा ! शालीनता, विद्वत्ता आणि विवेकाचे ते प्रतीक आहेत, ज्यांच्या नेतृत्वाचा आपल्या देशाला मोठा लाभ झाला आहे. त्यांना दीर्घ आणि निरोगी आयुष्य लाभो.”
आरोग्य आणि कुटुंब कल्याण मंत्रालय
डॉ. हर्षवर्धन यांच्या अध्यक्षतेखाली कोविडविषयक मंत्रिगटाची 21 वी बैठक
कोविड-19 बाबत भारताचा सार्वजनिक आरोग्य प्रतिसाद अत्यंत निग्रही आणि दृढ
आगामी उत्सवकाळ आणि हिवाळ्यात कोविड संसर्गापासून संरक्षणासाठीचे नियम पाळतांना अत्यंत दक्ष राहण्याची गरज- डॉ हर्षवर्धन
नवी दिल्ली, 13 ऑक्टोबर 2020
केंद्रीय आरोग्य आणि कुटुंबकल्याण मंत्री डॉ हर्षवर्धन यांच्या अध्यक्षतेखाली आज कोविड-19 विषयक मंत्रिगटाची व्हिडीओ कॉन्फरन्सिंग च्या माध्यमातून बैठक झाली. केंद्रीय मंत्री डॉ एस जयशंकर, हरदीप सिंग पुरी, मनसुख लाल मंडवीय, अश्विनी कुमार चौबे, आणि नीती आयोगाचे सदस्य  डॉ विनोद पॉल या बैठकीला उपस्थित होते.
या बैठकीच्या सुरवातीला डॉ हर्षवर्धन यांनी कोविड विरोधातील लढ्यात आघाडीवर राहून लढणाऱ्या सर्व कोविड योध्यांविषयी कृतज्ञता व्यक्त करत त्यांनी या सर्वांच्या सेवाकार्याला सलाम केला.
आतापर्यंत देशात कोविडचे 62,27,295 रुग्ण बरे झाले असून आज जगात भारताचा रुग्ण बरे होण्याचा दर सर्वाधिक म्हणजे 86.78% इतका आहे. मृत्यूदरही 1.53% म्हणजे जगात सर्वात कमी इतका आहे. सुरुवातीला भारतात रुग्णसंख्या दुप्पट होण्याचा कालावधी तीन दिवस इतका होता. मात्र सातत्यपूर्ण प्रयत्नांतून हा कालावधी आता 74.9 दिवसांपर्यंत वाढवण्यात आला आहे, असे डॉ हर्षवर्धन यांनी सांगितले. सध्या देशभरात कोविड चाचणीसाठी 1927 प्रयोगशाळा आहेत, ज्यामुळे चाचाण्यांच्या संख्येत लक्षणीय वाढ झाली आहे. भारताची चाचणी क्षमता आता दररोज 1.5 दशलक्षपर्यंत वाढवण्यात आली आहे. गेल्या 24 तासात सुमारे 11 लाख चाचण्या करण्यात आल्या, अशी माहिती त्यांनी दिली.
आगामी काळात, येणारे सणवार आणि उत्सव तसेच हिवाळ्यात आपल्या सर्वांना अत्यंत दक्ष राहून कोविड संसर्ग रोखण्यासाठीच्या नियमांचे पालन करावे लागेल, असे आवाहन त्यांनी या बैठकीत केले. अशा काळात आपण निष्काळजीपणा केल्यास, रुग्णसंख्या वाढू शकते, असा इशाराही त्यांनी दिला.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 172.61 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 11.17 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,72,61,59,520
|
|
BALANCE AVAILABLE
|
|
11,17,06,742
केंद्र सरकारने आतापर्यंत 172.61  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
11.17  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
उपराष्ट्रपती कार्यालय
नागरिकांना देण्यात येणाऱ्या सेवा सुधारुन, त्या दर्जेदार व विनाविलंब देण्याचे उपराष्ट्रपतींचे आवाहन
ॲक्सिलरेटींग इंडिया : 7 इयर्स ऑफ मोदी गव्हर्नमेंट’ या पुस्तकाचे उपराष्ट्रपतींनी केले उद्घाटन
नवी दिल्ली, 9 ऑगस्ट 2021
नागरीकांना वेळेवर आणि तत्पर सेवा देण्याच्या आणि त्याशिवाय त्यांच्यासाठीनागरिकांची सेवांपर्यंत पोहोच वाढवण्याच्या आवश्यकतेवर उपराष्ट्रपती एम वेंकैया नायडू यांनी आज भर दिला. सेवा देण्याऱ्या सध्याच्या नमुन्यांचे परिक्षण करून सर्वात चांगल्या जिल्ह्यातील उत्तम कार्यशैलीचे अनुसरण करण्याचे आवाहनही त्यांनी केले. सेवा पोचवणे ही प्रत्येक सरकारी कार्यक्रमाची मुख्य बाब असल्याचे अधोरेखित करून विनाविलंब व्यवस्थित सेवा देण्याखेरीज सुधारणांना अर्थ नाही असे ते म्हणाले. थेट लाभ हस्तांतरण हा भारताच्या सर्वंकष व्यवस्था बदलांचे महत्वाचे वळण असल्याचा संदर्भ त्यांनी दिला.
सर्वसमावेशकतेचे महत्व अधोरेखित करत नायडू यांनी विकासात्मक कार्यक्रमाचे लाभ समाजाच्या सर्व स्तरापर्यंत विशेषतः काठावरील व सर्वात वंचित असलेल्यांपर्यंत पोचवण्यावर त्यांनी भर दिला. यासंदर्भात त्यांनी मागे पडलेल्या भागातील विकासाला चालना देणाऱ्या आकांक्षी जिल्हा कार्यक्रमांसारख्या वेगळ्या स्वरूपाच्या योजनेचे उदाहरण दिले. 2024 पर्यंत जवळपास 20 कोटी घरांपर्यंत नळाद्वारे पाणी पोचवण्याचे लक्ष्य असणाऱ्या सरकारच्या महत्वाकांक्षी कार्यक्रमाची त्यांनी प्रशंसा केली.
‘ॲक्सिलरेटींग इंडिया : 7 इयर्स ऑफ मोदी गव्हर्नमेंट‘ या पुस्तकाचे प्रकाशन उपराष्ट्रपती निवास येथे करताना ते म्हणाले की, स्वातंत्र्याची 75 वर्षे साजरी करताना सामान्य माणसाला मानाचे जीवन देण्याबाबत घटनेने दिलेल्या आश्वासनाची किती प्रगती झाली आहे त्याचे मुल्यमापन होणे आवश्यक आहे. कोणत्याही व्यक्तिगत वा सामाजिक पातळीवरील भेदभावाविना प्रतिष्ठित जीवन हे प्रजातंत्राच्या आरंभाला आपणच आपल्याला दिलेले वचन आहे. आणि ते सदैव लक्षात ठेवले पाहिजे असे त्यांनी सांगितले.
अधिक माहितीसाठी येथे क्लिक कराM.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221